U-I-287/98
Natisni
Opravilna št.:
U-I-287/98
Datum odločitve:
14. 1. 1999
Objavljeno:
OdlUS VIII, 10
ECLI:
ECLI:SI:USRS:1999:U.I.287.98
Akt:
Zakon o varnosti cestnega prometa (Uradni list RS, št. 30/98) (ZVCP)
Izrek:
Postopek za preizkus pobude za presojo ustavnosti Zakona o varnosti cestnega prometa se ustavi.
Evidenčni stavek:
Ker pobudnik v roku, ki ga je določilo Ustavno sodišče, ni dal podatkov, potrebnih za nadaljevanje postopka, je bilo treba postopek za preizkus pobude ustaviti.
Geslo:
Nepopolna vloga in njena nedopolnitev v določenem roku.
Ustavitev postopka.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Karel Šušteršič, Dutovlje
Datum vloge:
5. 8. 1998
Vrsta odločitve:
sklep
Vrsta rešitve:
ustavitev
Dokument:
US19274
Dokument v PDF obliki:
U-I-287-98.pdf
115 KB
Prenesite datoteko
U-I-287/98
14.1.1999
S K L E P
Ustavno sodišče je v postopku za preizkus pobude Karla Šušteršiča iz Dutovelj na seji dne 14. januarja 1999
s k l e n i l o :
Postopek za preizkus pobude za presojo ustavnosti Zakona o varnosti cestnega prometa (Uradni list RS, št. 30/98) se ustavi.
O b r a z l o ž i t e v
1. Pobudnik je dne 5. 8. 1998 vložil zahtevo po izenačitvi pogojev za podaljšanje vozniških dovoljenj. Iz vloge je razvidno, da je želel vložiti pobudo za oceno ustavnosti nekaterih določb Zakona o varnosti cestnega prometa. V vlogi namreč navaja, da se je na njegovi podlagi nekaterim zgodila velika krivica pri podaljševanju vozniških dovoljenj. Novi zakon naj bi določil, da se občanom, ki v času do njegovega sprejetja še niso dopolnili 65 let, lahko vozniško dovoljenje podaljša brez vsakršnih formalnosti do 80. leta starosti, medtem ko morajo državljani, starejši kot 65 let, vozniško dovoljenje na podlagi zdravniškega dovoljenja podaljševati vsaka tri leta. S tem naj bi postali drugorazredni državljani, zato pobudnik predlaga, da Ustavno sodišče odpravi dvojni način podaljševanja dovoljenj, oziroma da razveljavi določila, ki državljane Republike Slovenije postavljajo v neenakopraven položaj.
2. Pobudnik v pobudi ni navedel, niti katere določbe Zakona izpodbija, niti s katerimi določbami Ustave naj bi bile izpodbijane zakonske določbe v nasprotju, oziroma ni utemeljil, v čem naj bi bila zatrjevana protiustavnost. Prav tako tudi ni izkazal pravnega interesa za vložitev pobude. Ustavno sodišče je pobudnika zato obvestilo, da je pobuda nepopolna in da je ne more obravnavati. Pozvalo ga je, naj pobudo v roku petnajstih dni ustrezno dopolni in ga pri tem tudi opozorilo, da lahko postopek za preizkus pobude ustavi, če v navedenem roku ne sporoči podatkov, potrebnih za nadaljevanje postopka.
3. Pobudnik je dopis Ustavnega sodišča prejel dne 12. 12. 1998, vendar v roku, ki je bil določen za dopolnitev pobude, na dopis Ustavnega sodišča ni odgovoril. Ker je bil opozorjen na posledice, je Ustavno sodišče postopek za preizkus pobude ustavilo.
4. Ustavno sodišče je ta sklep sprejelo na podlagi tretjega odstavka 28. člena Zakona o Ustavnem sodišču (Uradni list RS, št. 15/94) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen